**ПРОЕКТ!**

**Д О Г О В О Р**

**за възлагане на обществена поръчка с предмет: „Организиране на мероприятия с деца по проект BG 06-210 "Шанс за социално включване на децата в общините Смядово и Ветрино”**

Днес, ...................... 2016 г. в гр. Смядово, на основание Закона за обществените поръчки и Решение №................................ 2016 г. за класиране на участниците и определяне на изпълнител на обществена поръчка с предмет: **„Организиране на мероприятия с деца по проект BG 06-210 "Шанс за социално включване на децата в общините Смядово и Ветрино”** се сключи настоящия договор между:

1. **ОБЩИНА СМЯДОВО,** БУЛСТАТ 000931657, със седалище: гр.Смядово, ул. “Княз Борис І” №2, представлявана от Иванка Петрова Николова – Кмет на Община Смядово и Радко Чернаков – Гл. счетоводител, от една страна като ВЪЗЛОЖИТЕЛ

и

2. ..............................................................................., вписано в търговския регистър към Агенцията по вписванията с ЕИК …..............................., със седалище и адрес на управление: ..............................................................................................................................., представлявано от ………………………….................., наричан за краткост **“ИЗПЪЛНИТЕЛ**” – от друга страна, в който Страните се споразумяха заследното:

**I. ПРЕДМЕТ НА ДОГОВОРА**

**Чл. 1.** **(1)** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да предостави услуги за изпълнение на обществена поръчка с предмет: **„Организиране на мероприятия с деца по проект BG 06-210 "Шанс за социално включване на децата в общините Смядово и Ветрино”** в изпълнение на проект **BG 06-210 "Шанс за социално включване на децата в общините Смядово и Ветрино"** по Финансовия механизъм на Европейското икономическо пространство 2009-2014, ще се извършва съвместно като водеща роля ще има **Община Смядово** в качеството на бенефициент.

**(2)** Качеството, очакваните резултати и индикаторите за изпълнение на дейностите по предмета на договора, трябва да съответстват на изискванията на настоящия договор, на Техническите спецификации на **ВЪЗЛОЖИТЕЛЯ** и Офертата на **ИЗПЪЛНИТЕЛЯ.**

**(3)** При изпълнението на договора следва да се спазват изискванията на действащото общностно и национално законодателство.

**(4)** С подписването на настоящия договор **ИЗПЪЛНИТЕЛЯТ** декларира, че е запознат с действащите правила на Финансовия механизъм на Европейското икономическо пространство 2009-2014г.

**Чл. 2.** (1) Предметът по чл. 1, ал. 1 се състои в изпълнение на следните задачи:

***Организиране на еднодневна учебна екскурзия до с. Равадиново и гр. Бургас***:

**За община Смядово**

Осигуряване на транспорт за група от 50 участници /деца и педагози/ от община Смядово до с. Равадиново и гр. Бургас с посещение на Планетариум, респективно и обратно. Обезпечаване присъствието на медицинско лице.Осигуряване на здравна застраховка за всички участници. Осигуряване на обяд и следобедна закуска за всички участници. Осигуряване на входни такси за всички участници за замъка в с. Равадиново и Планетариума в гр. Бургас.

**За община Ветрино**

Осигуряване на транспорт за група от 50 участници /деца и педагози/ от община Ветрино до с. Равадиново и гр. Бургас с посещение на Планетариум, респективно и обратно.Обезпечаване присъствието на медицинско лице.Осигуряване на здравна застраховка за всички участници.Осигуряване на обяд и следобедна закуска за всички участници. Осигуряване на входни такси за всички участници за замъка в с. Равадиново и Планетариума в гр. Бургас.

***Организиране и провеждане на открит урок „Млад природолюбител”Запознаване с животните на живо“.***

**За община Смядово**

Осигуряване на транспорт за група от 50 участници /деца и педагози/ от община Смядово до Варненското езеро, респективно и обратно. Обезпечаване присъствието на медицинско лице. Осигуряване на здравна застраховка за всички участници.Осигуряване на обяд и следобедна закуска за всички участници. Обезпечаване присъствието на двама лектори за представяне на образователни беседи за биоразнообразието и провеждане на образователни игри с децата.Осигуряване на всички необходими материали и награди за обезпечаване провеждането на образователните игри.

**За община Ветрино**

Осигуряване на транспорт за група от 50 участници /деца и педагози/ от община Ветрино до Варненското езеро, респективно и обратно. Обезпечаване присъствието на медицинско лице. Осигуряване на здравна застраховка за всички участници.Осигуряване на обяд и следобедна закуска за всички участници. Обезпечаване присъствието на двама лектори за представяне на образователни беседи за биоразнообразието и провеждане на образователни игри с децата.Осигуряване на всички необходими материали и награди за обезпечаване провеждането на образователните игри.

***Организиране и провеждане на открит урок по безопасност на движението за децата от детските градини в община Смядово***

**За община Смядово**

Осигуряване на транспорт за децата от съответната детска градина от селата Янково, Риш до ДГ «Маргаритка» гр. Смядово, респективно и обратно.

Еднократно закупуване, предоставяне и прехвърли правото на собственост на следните артикули за обезпечаване на събитията: 4 бр. детски акумулаторни коли със следните характеристики - меки гуми, кожена седалка, 2.4G WiFi дистанционно, дисплей, показващ нивото на батерията, AUX вход за музика, светещи фарове, музикален волан, клаксон, отварящи се врати, две предни и една задна скорост; 4 бр. детски велосипеди 12 " с предна спирачка, и с контра, с алуминиеви капли, пластмасови педали, защита на веригата и помощни колела.; 3 бр. мобилни светофари, като всеки светофар да отговаря на следната характеристика: Размер: 27х12х71 см, захранване на батерии, като изпълнителя трябва да достави и необходимите батерии, стабилна стойка и подходящ за деца над 3 години, 2 бр. детски костюм за полицай, включващ риза, панталон, вратовръзка, шапка и значка.

Осигуряване на сухи хранителни пакети за всички деца /сандвич, вода и плод/.

Изпълнителя представя за съгласуване на възложителя график и програма за провеждане на мероприятията. Организира провеждането на образователни и състезателни игри и осигурява на всички необходими материали и награди за провеждане на събитията.

***Организиране и провеждане на конкурс „Гласът на Смядово/Ветрино”***

**За община Смядово**

Осигуряване на транспорт за децата от малките населени места до гр. Смядово /мястото на провеждане на конкурса/, респективно и обратно. Осигуряване на водещ, развлекателна програма, озвучаване, подходяща украса и жури, необходими за провеждане на събитието, както и изготвяне на регламент и сценарий, съгласуван с възложителя.Видео заснемане на събитието и осигуряване на снимков материал от проведеното събитие.Осигуряване на грамоти и награден фонд за участниците в конкурса.

**За община Ветрино**

Осигуряване на транспорт за децата от малките населени места до с. Ветрино /мястото на провеждане на конкурса/, респективно и обратно. Осигуряване на водещ, развлекателна програма, озвучаване, подходяща украса и жури, необходими за провеждане на събитието, както и изготвяне на регламент и сценарий, съгласуван с възложителя.Видео заснемане на събитието и осигуряване на снимков материал от проведеното събитие.Осигуряване на грамоти и награден фонд за участниците в конкурса.

***Посещение на ЗD кино в град Шумен***

**За община Смядово**

Осигуряване на транспорт за групи от по 50 участници /деца и педагози/ от община Смядово до 3D кино в гр. Шумен, респективно и обратно. Осигуряване на входни билети за всички участници и 3D очила. /Изборът на филм следва предварително да се съгласува с възложителя./ Осигуряване на здравна застраховка за всички участници, ако е необходимо.

**За община Ветрино**

Осигуряване на транспорт за група от 50 участници /деца и педагози/ от община Ветрино до 3D кино в гр. Шумен, респективно и обратно. Осигуряване на входни билети за всички участници и 3D очила. /Изборът на филм следва предварително да се съгласува с възложителя./Осигуряване на здравна застраховка за всички участници.

***Организиране и провеждане на „Карнавал на плодородието”***

**За Община Смядово**

Осигуряване на транспорт за децата от малките населени места до гр. Смядово, (мястото на провеждане на карнавала), респективно и обратно. Осигуряване на почерпка за всички деца /здравословен хранителен пакет, включващ: сандвич, вода и плод/.Осигуряване на грамоти и награден фонд за участниците в карнавала. Осигуряване на водещ, минимум 4 аниматори, развлекателна програма, сценарий, озвучаване и подходяща украса за провеждане на събитието. Изготвяне на програма и съгласуване с възложителя.Видео заснемане на събитието и осигуряване на снимков материал от проведеното събитие.Осигуряване на развлекателно атракционно влакче за разходка на децата по време на карнавала.

**За община Ветрино**

Осигуряване на транспорт за децата от малките населени места до с. Ветрино, (мястото на провеждане на карнавала), респективно и обратно. Осигуряване на почерпка за всички деца /здравословен хранителен пакет, включващ: сандвич, вода и плод/.Осигуряване на грамоти и награден фонд за участниците в карнавала. Осигуряване на водещ, минимум 4 аниматори, развлекателна програма, сценарий, озвучаване и подходяща украса за провеждане на събитието. Изготвяне на програма и съгласуване с възложителя.Видео заснемане на събитието и осигуряване на снимков материал от проведеното събитие.Осигуряване на развлекателно атракционно влакче за разходка на децата по време на карнавала.

**II. ЦЕНА И НАЧИН НА ПЛАЩАНЕ**

**Чл. 3. (1)** Общата цена по договорае в размер на………………… лв. (словом:………………………………………………….….) без ДДС и ……………… лв. (словом:………………………………………….………) с включен ДДС в съответствие с ценовата оферта, неразделна част от договора.

**(2)** Цената по ал. 1 включва всички разходи на ИЗПЪЛНИТЕЛЯ за изпълнението на поръчката, а именно – всички административни разходи за изпълнението на работата, офис техника, оборудване и консумативи, софтуер, куриерски, пощенски, преводачески и др. подобни услуги, застраховки, данъци, такси и т.н.

**(3)** **ВЪЗЛОЖИТЕЛЯТ** заплаща цената по т. 3.1. по банков път в български лева в срок до 30 (тридесет) календарни дни след приемане без забележки на изпълнението на дейност по т. 2.1., удостоверено със съответните протоколи, съгласно раздел VІІ от договора, по банковата сметка на **ИЗПЪЛНИТЕЛЯ** ……………………………………………………………………………..в …………………………………………..банка,

**(4)** **ВЪЗЛОЖИТЕЛЯТ** превежда по сметката на **ИЗПЪЛНИТЕЛЯ** сумата за плащанията по ал. 3 в срок до 30 (тридесет) календарни дни от датата на представяне на **ВЪЗЛОЖИТЕЛЯ** на съответния двустранен приемо-предаватален протокол и издадена фактура от **ИЗПЪЛНИТЕЛЯ**.

**(5)** Във всички разходооправдателни документи, свързани с изпълнението на договора, задължително трябва да е указано, че разходът се извършва по проект**BG 06-210 "Шанс за социално включване на децата в общините Смядово и Ветрино"** по Финансовия механизъм на Европейското икономическо пространство 2009-2014г.

**ІІІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 4.** **ИЗПЪЛНИТЕЛЯТ** има право:

**1**. Да иска от **ВЪЗЛОЖИТЕЛЯ** приемане на изпълнената услуга при условията и сроковете, определени в настоящия договор;

**2**. Да получи уговореното възнаграждение за изпълнената услуга в размера и по реда, определени в настоящия договор;

**Чл. 5. ИЗПЪЛНИТЕЛЯТ** се задължава:

**1.** Да изпълни задълженията си по договора точно (в количествено, качествено и времево отношение), в съответствие с Офертата и да упражнява всичките си права, с оглед защита интересите на **ВЪЗЛОЖИТЕЛЯ.**

**2.** Да представя при поискване от страна на **ВЪЗЛОЖИТЕЛЯ** информация за хода на изпълнението на договора.

**3.** Да изпълнява указанията и изискванията на **ВЪЗЛОЖИТЕЛЯ,** изразени при съгласуване, одобряване и приемане изпълнението на отделните дейности по договора, да отстранява недостатъци и пропуски и да внася исканите поправки, съответно – да извършва преработка за своя сметка, в срок, определен от **ВЪЗЛОЖИТЕЛЯ.**

**4.** Да уведомява писмено **ВЪЗЛОЖИТЕЛЯ** за всички възникнали трудности при изпълнение на дейностите по договора, които могат да осуетят постигането на крайните резултати, както и за мерките които са взети за отстраняването им.

**5.** Да не използва по никакъв начин, включително за свои нужди или като я разгласява пред трети лица, каквато и да било информация, станала му известна при или по повод изпълнението на този договор, която **ВЪЗЛОЖИТЕЛЯТ** няма интерес да бъде разкривана. **ИЗПЪЛНИТЕЛЯТ** поема задължение да осигури тези действия от всяко лице от екипа си.

**6.** Да съобразява информационните материали, които се изготвят по време на договора с изискванията за информация и публичност.

**7.** Да уведомява писмено **ВЪЗЛОЖИТЕЛЯ,** когато се налага в рамките на изпълнението да се използват материали, върху които трето лице има авторски или сродни на авторските права.

**8.** Да изпълнява задълженията, свързани с предотвратяването на конфликт на интереси съгласно чл. 15.

**9.** Да изпълнява задълженията за съдействие за счетоводни отчети и съдействие при технически и финансови проверки, съгласно чл. 17.

**10.** Да не допуска нередности и да изпълнява задълженията си в тази връзка, съгласно чл. 18.

**11.** Да се придържа към всички приложими закони и подзаконови нормативни актове, имащи пряко отношение към изпълнението на настоящия договор;

**12.**След изпълнението на договора да предаде всички разработки, материали и документи и пр., придобити, съставени или изготвени от него във връзка с дейностите в изпълнение на договора, на ВЪЗЛОЖИТЕЛЯ. ИЗПЪЛНИТЕЛЯТ може да задържи копия от тези документи и материали, но няма право да ги използва за цели, несвързани с договора без изричното писмено съгласие на ВЪЗЛОЖИТЕЛЯ.

**13.** При констатиране от страна на ВЪЗЛОЖИТЕЛЯ на непълноти и грешки в материалите и документите, свързани с поръчката на ИЗПЪЛНИТЕЛЯ, същият е длъжен да ги отстрани за своя сметка след писменото уведомяване от страна на ВЪЗЛОЖИТЕЛЯ;

**14.** Да допуска , Програмният оператор по проекта, Национално координационно звено, Комитет на Финансовия механизъм, Изпълнителна агенция „Одит на средствата от Европейския съюз” или от овластени от тях лица. Да осигурява присъствието си и да осигурява достъп до помещения, преглед на документи, свързани с изпълнението на възложените дейности.

**15.** Да допусне Програмният оператор по проекта, Национално координационно звено, Комитет на Финансовия механизъм, Изпълнителна агенция „Одит на средствата от Европейския съюз” или от овластени от тях лица, да извършат проверки и инспекции на място в съответствие с процедурите, предвидени в законодателството на Европейската общност за защита на финансовите интереси на Европейските общности срещу измами и други нарушения, както и приложимото национално законодателство;

**16.** Да предостави на служителите или представителите на Програмният оператор по проекта, Национално координационно звено, Комитет на Финансовия механизъм, Изпълнителна агенция „Одит на средствата от Европейския съюз” или от овластени от тях лица достъп до местата, където се осъществяват дейности по проекта, както и да направи всичко необходимо, за да улесни работата им. Достъпът предоставен на служителите или представителите на съответните органи, трябва да бъде поверителен спрямо трети страни без ущърб на публично-правните им задължения. Документите трябва да се съхраняват на достъпно място и да са картотекирани по начин, който улеснява проверката, а ИЗПЪЛНИТЕЛЯТ следва да уведоми ВЪЗЛОЖИТЕЛЯ за точното им местонахождение;

**17.** Да осигурява и предоставя при поискване всички разходо-оправдателни документи и други документи с доказателствена стойност, свързани с изпълнението на дейностите по настоящия договор, за период от три години след приключването на Оперативната програма;

**18.** Да издава фактури на ВЪЗЛОЖИТЕЛЯ в български лева, като се съобрази с изискванията му за форма и да посочва наименованието на проекта.

**19.** Всички препоръки, направени от страна на Програмния оператор по проекта, Национално координационно звено, Комитет на Финансовия механизъм, Изпълнителна агенция „Одит на средствата от Европейския съюз” или от овластени от тях лица в резултат на направена документална проверка или проверка на място, следва да бъдат изпълнени в указания срок;

**20.** Да съхранява всички документи, свързани с изпълнението на проекта за период от пет години от датата на одобрението на окончателния доклад на проекта.

**21.** Да следи и докладва за нередности при изпълнението на договора. В случай на установена нередност, ИЗПЪЛНИТЕЛЯТ е длъжен да възстанови на ВЪЗЛОЖИТЕЛЯвсички неправомерно изплатени суми, заедно с дължимите лихви;

**22.** Да уведоми незабавно Възложителя, когато констатира и/или забележи нарушения и/или нередности;

**23.** Да уведоми с писмено известие ВЪЗЛОЖИТЕЛЯза спиране на изпълнението на този договор, поради непреодолима сила;

**ІV. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 6. ВЪЗЛОЖИТЕЛЯТ** има право**:**

**1.** Да иска от **ИЗПЪЛНИТЕЛЯ** да изпълни възложените дейности по чл. 1, ал. 1 от настоящия договор в уговорените срокове, без недостатъци и отклонение от уговореното в условията на настоящия договор и Офертата, включително и да ползва авторските права върху всяка част от представените документи.

**2.** Да изисква и получава информация за хода на изпълнението на този договор, както и да осъществява текущ контрол.

**3**. Да дава указания на **ИЗПЪЛНИТЕЛЯ,** чрез упълномощените от него лица, които са задължителни за него, по повод изпълнението на възложените дейности и да изисква доработване, допълване, преработване и др. в случаите, когато същото е непълно, не съответства на изискванията му и не са постигнати резултатите и индикаторите за проследяване на изпълнението.

**Чл. 7**. **ВЪЗЛОЖИТЕЛЯТ** има право да не приеме извършените дейности по чл. 1, ал. 1 от договора, или на част от тях, ако те не съответстват по обем и качество на неговите изисквания и не могат да бъдат коригирани в съответствие с указанията му.

**Чл. 8. ВЪЗЛОЖИТЕЛЯТ** е длъжен:

**1.** Да заплати договорената цена в размера и по реда на настоящия договор.

**2.** Да осигури на **ИЗПЪЛНИТЕЛЯ** достъп до известната му информация и документация, необходимаза изпълнение на услугите.

**3.** Да не разпространява под каквато и да е форма всяка предоставена му от **ИЗПЪЛНИТЕЛЯ** информация, имаща характер на търговска тайна, и изрично писмено упомената от **ИЗПЪЛНИТЕЛЯ** като такава.

**V. СРОК И МЯСТО НА ИЗПЪЛНЕНИЕ**

**Чл. 9.** Срокът за изпълнението на договора е съобразен със срока на изпълнение на дейностите по проекта.

**Чл. 10.** Изпълнението на дейностите по договора се извършва след възлагане от страна на ВЪЗЛОЖИТЕЛЯТ, като срокът за изпълнение на всяка конкретна дейност е съгласно техническата оферта на изпълнителя.

**Чл. 11.** Мястото за изпълнението на договора е посочено в техническата спецификация.

**VІ. ПРИЕМАНЕ НА РАБОТАТА**

**Чл. 12. (1)** Предоставените в изпълнение на договора услуги, съгласно техническите спецификации за изпълнение на обществената поръчка, се представят на **ВЪЗЛОЖИТЕЛЯ** от **ИЗПЪЛНИТЕЛЯ** за предварително съгласуване/одобрение.

**(2)** **ВЪЗЛОЖИТЕЛЯТ** приема отчитането на съответната дейност със съставянето на двустранен предавателно-приемателен протокол, подписан от оторизираните представители на страните по договора, както следва:

**1.** Приема без забележки извършената работа, когато са постигнати качествено и в срок договорените крайни резултати и заложените индикатори за тяхното изпълнение.

**2**. Отказва приемането, когато има несъответствия на изпълнението с уговореното или бъдат констатирани недостатъци, до отстраняването им от **ИЗПЪЛНИТЕЛЯ.** Констатираните отклонения и недостатъци се описват в двустранен констативен протокол, в който се посочва и подходящ срок за отстраняването им за негова сметка**.**

**(3) ВЪЗЛОЖИТЕЛЯТ** приемаокончателнотоизпълнение на договора, като съставя и подписва окончателен двустранен предавателно-приемателен протокол за приемането на постигнатите резултати и индикатори.

**Чл. 13.** Всички подлежащи на одобрение от страна на Възложителя документи, свързани с изпълнението на договора, се предоставят на **ВЪЗЛОЖИТЕЛЯ** в електронен формат (CD, DVD или flash memory).

**Чл. 14.** За всички дейности, когато е приложимо, **ИЗПЪЛНИТЕЛЯТ** следва да осигурява публичност и информираност по финансирането на този договор, като следва условията на Техническата оферта.

**VІІ. КОНФЛИКТ НА ИНТЕРЕСИ**

**Чл. 15. ИЗПЪЛНИТЕЛЯТ** се задължава да предприеме всички необходими мерки за избягване на конфликт на интереси, както и да уведоми незабавно **ВЪЗЛОЖИТЕЛЯ** относно обстоятелство, което предизвиква или може да предизвика подобен конфликт.

**VІІI. ПОВЕРИТЕЛНОСТ**

**Чл. 16. (1) ВЪЗЛОЖИТЕЛЯТ** и **ИЗПЪЛНИТЕЛЯТ** се задължават да запазят поверителността на всички предоставени документи, информация или други материали за срок от пет години от датата на одобрението на окончателния доклад на проекта.

**(2) ИЗПЪЛНИТЕЛЯТ** декларира, че е съгласен, **ВЪЗЛОЖИТЕЛЯТ**, Програмният оператор по проекта, Национално координационно звено, Комитет на Финансовия механизъм, Изпълнителна агенция „Одит на средствата от Европейския съюз” или от овластени от тях лица, да публикуват неговото наименование и адрес, наименованието и резюме на проекта и размера на предоставената безвъзмездна финансова помощ.

**(3) ИЗПЪЛНИТЕЛЯТ** декларира своето съгласие компетентният орган по приходите (по месторегистрацията на бенефициента) да предоставя информация за него на **ВЪЗЛОЖИТЕЛЯ**, Програмният оператор по проекта, Национално координационно звено, Комитет на Финансовия механизъм, Изпълнителна агенция „Одит на средствата от Европейския съюз” или от овластени от тях лица при поискване.

**(4)** Във връзка с изпълнението на договора страните се задължават да спазват изискванията за защита на личните данни съобразно разпоредбите на Закона за защита на личните данни.

**IХ. СЧЕТОВОДНИ ОТЧЕТИ И ФИНАНСОВИ ПРОВЕРКИ**

**Чл. 17. (1) ИЗПЪЛНИТЕЛЯТ** се задължава да води точна и редовна документация и счетоводна отчетност, отразяващи изпълнението на договора, използвайки подходяща система за регистрация на документацията. Счетоводните отчети и разходите, свързани с изпълнението на договора, трябва да са в съответствие с изискванията на законодателството и да подлежат на ясно идентифициране и проверка.

**(2) ИЗПЪЛНИТЕЛЯТ** трябва да гарантира, че данните, посочени в исканията за плащане отговарят на тази счетоводна документация, която ще бъде налична до изтичането на сроковете за съхранение на документацията по проекта.

**(3) ИЗПЪЛНИТЕЛЯТ** се задължава да оказва съдействие на Програмният оператор по проекта, Национално координационно звено, Комитет на Финансовия механизъм, Изпълнителна агенция „Одит на средствата от Европейския съюз” или от овластени от тях лица извършващи проверки за изпълнение на техните правомощия, произтичащи от общностното и българското законодателство за извършване на проверки, инспекции, одит и др. **ИЗПЪЛНИТЕЛЯТ** осигурява достъп до всички документи и бази данни, свързани с финансово-техническото управление на проекта.

**(4)** Срокът за съхранение на всички документи, свързани с изпълнението на проекта, е пет години от датата на одобрението на окончателния доклад на проекта.

**(5) ВЪЗЛОЖИТЕЛЯТ** има право да развали договора и да усвои гаранцията за изпълнение по чл. 9, ако **ИЗПЪЛНИТЕЛЯТ** не изпълни задължение по този член и/или откаже да възстанови получени суми, заедно със съответната лихва, чието връщане е поискано от съответния орган от **ВЪЗЛОЖИТЕЛЯ,** като последица от неизпълнението на **ИЗПЪЛНИТЕЛЯ.** Развалянето на договора не освобождава **ИЗПЪЛНИТЕЛЯ** от задължението да възстанови получените суми, заедно със съответната лихва, следствие от допуснатото нарушение.

**X. НЕРЕДНОСТИ**

**Чл. 18. (1) ИЗПЪЛНИТЕЛЯТ** се задължава да не допуска нередности при изпълнението на договора.

**(2)** „Нередност” е всяко нарушение на разпоредба на правото на Европейския съюз, произтичащо от действие или бездействие на **ИЗПЪЛНИТЕЛЯ**, което има или би имало като последица нанасяне на вреда на общия бюджет на Европейския съюз, като отчете неоправдан разход в общия бюджет.

**(3)** В случай на нередност, допусната или извършена от **ИЗПЪЛНИТЕЛЯ**, той дължи възстановяването на точния размер на причинената вреда.

**(4) ВЪЗЛОЖИТЕЛЯТ** има право да поиска от **ИЗПЪЛНИТЕЛЯ** възстановяване на неправомерно получени суми, следствие на допусната нередност. Ако сумите не бъдат възстановени в определения от **ВЪЗЛОЖИТЕЛЯ** срок, той има право да ги прихване от последващи плащания към **ИЗПЪЛНИТЕЛЯ.**

**(5) ВЪЗЛОЖИТЕЛЯТ** има право да развали договора и да усвои гаранцията за изпълнение по чл. 9, ако **ИЗПЪЛНИТЕЛЯТ** допусне нередност и/или откаже да възстанови получени суми, заедно със съответната лихва, следствие от допусната нередност. Развалянето на договора не освобождава **ИЗПЪЛНИТЕЛЯ** от задължението да възстанови получените суми, заедно със съответната лихва, следствие от допусната нередност.

**ХІ. ОТГОВОРНОСТИ ПРИ НЕИЗПЪЛНЕНИЕ**

**Чл. 19. (1)** При неизпълнение на отделни задължения по договора, за което **ИЗПЪЛНИТЕЛЯТ** следи и отговаря, същият дължи на **ВЪЗЛОЖИТЕЛЯ** неустойка за:

1. забава в размер на 5 % (пет процента) за всеки просрочен ден, но не повече от 50 % (петдесет процента) от цената, определена за изпълнение на съответната дейност,

2. неизпълнение (извън договорени резултати или индикатори за тяхното изпълнение) в размер на 10 % (десет процента) от цената, определена за изпълнение на съответната дейност,

**(2)** При неизпълнение на договорени резултати и индикатори за тяхното изпълнение на съответна дейност от страна на **ИЗПЪЛНИТЕЛЯ,** **ВЪЗЛОЖИТЕЛЯТ** има право да направи намаление на цената за съответната дейност в размер на процента неизпълнение. При изпълнение под 50 % – цялата дейност се счита за неизпълнена и не се заплаща.

**(3)** При пълно неизпълнение на договора като цяло, **ИЗПЪЛНИТЕЛЯТ** заплаща неустойка в размер на 25 % (двадесет и пет процента) от цената на договора.

При забавено, частично или пълно неизпълнение на договора с повече от 10 (десет) дни, **ВЪЗЛОЖИТЕЛЯТ** има право едностранно да развали договора и да търси обезщетение за претърпените вреди.

**(4)** При забава на плащанията по настоящия договор, **ВЪЗЛОЖИТЕЛЯТ** дължи на **ИЗПЪЛНИТЕЛЯ** неустойка в размер на законната лихва от стойността на съответното забавено плащане.

**Чл. 20.** Сумите на неустойките по чл. 19, ал. 1 се прихващат от средствата за плащане. **Чл. 21.** Страната, която е понесла вреди, надвишаващи размера на неустойката, може да търси обезщетение по общия исков ред.

**ХІІ. НЕПРЕОДОЛИМА СИЛА**

**Чл. 22.** Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от страните не може да се позовава на непреодолима сила, ако е била в забава и не е информирала другата страна за възникването на непреодолима сила.

**Чл. 23.** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.

**Чл. 24.** Докато трае непреодолимата сила, изпълнението на задължението се спира.

**Чл. 25.** Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнение на договора.

**Чл. 26.** Липсата на парични средства не представлява непреодолима сила.

**ХIІІ. ПРЕКРАТЯВАНЕ ИЛИ РАЗВАЛЯНЕ НА ДОГОВОРА**

**Чл. 27.** Действието на този договор се прекратява:

1. с извършване и предаване на договорената работа;
2. по взаимно съгласие между страните, изразено в писмена форма, като страните не си дължат неустойки, но **ВЪЗЛОЖИТЕЛЯТ** заплаща на **ИЗПЪЛНИТЕЛЯ** извършените до прекратяването и приети без забележки дейности;
3. при настъпване на обективна невъзможност за изпълнение на възложената работа, за което обстоятелство страните си дължат надлежно уведомяване в едноседмичен срок от настъпване на обективната невъзможност, която следва да се докаже от страната, твърдяща, че такава невъзможност е налице;

**Чл. 28.** **(1)** **ВЪЗЛОЖИТЕЛЯТ** може да развали договора едностранно, когато **ИЗПЪЛНИТЕЛЯТ**:

**1**. виновно забави изпълнението на някое от задълженията си по договора с повече от 10 (десет) работни дни;

**2.** прекъсне изпълнението на договорабез съгласието на **ВЪЗЛОЖИТЕЛЯ** за повече от 10 (десет) дни и след отправена писмена покана не продължи изпълнението на договора, в рамките на пет дни, считано от датата на получаване на поканата;

**3.** не изпълни някое от задълженията си по договора.

**ХІV. ЗАКЛЮЧИТЕЛНИ КЛАУЗИ**

**Чл. 29. (1)** Всички съобщения, уведомления и известия, свързани с изпълнението на договора са валидни, ако са направени в писмена форма и са връчени лично срещу подпис, изпратени с препоръчано писмо с обратна разписка, или по факс. Изпратените по факс материали се приемат за редовно връчени, ако са изпратени на посочения от адресата номер на факс и е получено автоматично генерирано съобщение, потвърждаващо изпращането.

1. За валидни адреси на приемане на съобщения и уведомления, свързани с настоящия договор се смятат:

|  |  |
| --- | --- |
| **ИЗПЪЛНИТЕЛ:** | **ВЪЗЛОЖИТЕЛ:** |
| **Адрес:**  **Факс:** | **Адрес:**  **Факс:** |

Всяка страна се задължава при промяна на адреса, телефонни номера, факсове и банковите си сметки да уведоми незабавно другата страна в 5 дневен срок.

**Чл.30.** Страните ще решават споровете, възникнали при и по повод изпълнението на договора или свързани с договора или с неговото тълкуване, недействителност, неизпълнение или прекратяване, по взаимно съгласие, а при непостигане на съгласие – въпросът се отнася за решаване пред компетентния съд на територията на Република България по реда на Гражданския процесуален кодекс.

**Чл.31.** За неуредените по настоящия договор въпроси се прилагат разпоредбите на законодателството на Република България – ЗОП, ЗЗД, Търговския закон и др.

**Чл.32.** Страните определят лица за контакти, които отговарят за организирането на всички срещи и консултации между страните, както и за предаването и приемането на всички дейности по договора както следва:

|  |  |  |  |  |  |  |
| --- | --- | --- | --- | --- | --- | --- |
| Лице за контакти от страна на **ВЪЗЛОЖИТЕЛЯ**: | | | |  | | |
| тел: |  | факс: |  | | е-mail: |  |
| Лице за контакти от страна на **ИЗПЪЛНИТЕЛЯ**: | | | |  | | |
| тел: |  | факс: |  | | е-mail: |  |

Настоящият договор се подписа в три еднообразни екземпляра – два за **ВЪЗЛОЖИТЕЛЯ** и един за **ИЗПЪЛНИТЕЛЯ.**

Неразделна част от настоящия договор са документация за участие в процедурата и оферта.

**За ВЪЗЛОЖИТЕЛЯ: За ИЗПЪЛНИТЕЛЯ:**

**1.**

**2.**